The Blue Horizon House | LekkeSlaap
The Blue Horizon House bied gerieflike selfsorgverblyf in 'n tweeslaapkamerhuis in Botrivier. Gaste kan agteroor sit en die uitsig oor die Overberg se wynlandgoedere en op die berge in die verte geniet. Die uitsig kan ook van binne die sonnige huis geniet word.
Die huis beskik oor 2 slaapkamers, 'n badkamer met 'n stort en 'n oopplan-kombuis en -leefarea. Die eerste slaapkamer het 'n koninggrootte-bed en die tweede slaapkamer het 'n koningingrootte-bed. Die kombuis is met 'n yskas, oond, stoof, mikrogolf en tee- en koffiemaakgeriewe toegerus. Die oopplan-leefarea het 'n etenstafel en stoele, 'n sitarea met 'n TV wat Netflix, Showmax en sekere DStv-kanale het en daar is gratis, onbeperkte WiFi. Gaste kan op die buitedek rondom die ingeboude braai kuier.
Die ligging is ideaal vir wynproe en daar is bergfietsroetes, asook lekker naweekmarkies in die omtrek. Hermanus en Kleinmond is naby en Kaapstad is net 90 km ver.